Vastupidi saksa fašistlikule kirjandusele kommunistlik kirjandus eitab täiesti rahvust kui niisugust, peab seda kahjulikuks minevikujäänuseks. Rahvuse asemele astub siin klass. Üks vene kommunist­liku kirjandue ideolooge, Nusinov, ütleb Vene Kirjanduslikus Entsük­lopeedias selge sõnaga, et rahvuslikud kirjandused on maailmale ja inimkonnale needuseks, nende vastu peab astuma otsustavasse võitlusse. Rahvuslikkude  kirjanduste asemele peab astuma klassikirjandus. See on kõigi kommunistide kirjanduslik credo. Meile on aga kommunistlik kirjandus samuti vastuvõtmatu nagu fašistlikki, sest mõlemad on ühekülgse dogma kammitsas ja kitsa programmi propa­ganda teenistuses. Nad ei haara olemise igavikulisi küsimusi nagu nende avaldustes, mis on ja peab olema tõelise ilukirjanduse peamine ülesanne. Õnneks on vene kirjanikkude andekam osa neist kirjan­duse kammitsaist vabanenud ja läinud vaba loomingu teed.